Diari Oficial de la Generalitat Valenciana


Sumari del DOGV 4391, del 03-12-2002 (2002/13203)

RESOLUCIÓ de 29 de novembre de 2002, de la Direcció General de Treball i Seguretat Laboral, per la qual es disposa el registre i la publicació del text del laude obligatori dictat en el conflicte plantejat en el sector de transport de viatgers per carretera i urbans de la província de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/13910


Data del document
:   29-11-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * transport de viatgers
    * conflicte laboral
    * conveni col·lectiu
    * drets sindicals

RESOLUCIÓ de 29 de novembre de 2002, de la Direcció General de Treball i Seguretat Laboral, per la qual es disposa el registre i la publicació del text del laude obligatori dictat en el conflicte plantejat en el sector de transport de viatgers per carretera i urbans de la província de Castelló. [2002/X13364]
  
Vist el text del laude obligatori emés a Castelló el 29 de novembre de 2002 per Vicente Sampedro Guillamón, cap provincial de la Inspecció de Treball i Seguretat Social a Castelló, que actua com àrbitre designat pel Consell de la Generalitat Valenciana en virtut de l'Acord del Govern Valencià de 26 de novembre de 2002, publicat en el DOGV núm. 4388, de 29 de novembre, laude obligatori dictat en el conflicte suscitat en el sector de transport de viatgers de la província de Castelló, d'acord amb el que disposa l'article 10 del reial Decret Llei 17/1997, la Direcció General de Treball i Seguretat Laboral,
  
acorda
  
Primer
  
Ordenar que siga inscrit i depositat en el Registre de Convenis Col·lectius de Treball d'esta Direcció General.
  
Segon
  
Disposar que siga publicat en el Diari Oficial de la Generalitat Valenciana.
  
València, 29 de novembre de 2002.- El director general de Treball i Seguretat Laboral: Román Ceballos Sancho.
  
Laude arbitral obligatori dictat en el conflicte plantejat en el sector de transport de viatgers per carretera de la província de Castelló.
  
A Castelló, el 29 de novembre de 2002, Vicente Sampedro Guillamón, cap provincial de la Inspecció de Treball a Castelló, actuant com a àrbitre designat pel Consell de la Generalitat Valenciana, per a la resolució, per mitjà de laude obligatori, del conflicte suscitat en el sector de transports de viatgers de la província de Castelló, ha dictat el següent laude obligatori amb fonament en els següents:
  
Antecedents
  
1. Amb motiu de la negociació del Conveni Col·lectiu del Transport de Viatgers de la Província de Castelló per a l'any 2002 i següents, la Mesa Negociadora del Conveni composta per representants de la Federació de Comunicació i Transports de CC OO-PV, la Federació de Transports, Comunicacions i Mar d'UGT-PV i l'Associació d'Empresaris del Transport de Viatgers per Carretera de la Província de Castelló, ha mantingut múltiples reunions en el curs del present exercici.
  
2. Després de l'esdevindre de les indicades reunions, la Federació de Comunicació i Transports de CC OO-PV i la Federació de Transports, Comunicacions i Mar d'UGT-PV van sol·licitar davant del Tribunal d'Arbitratge Laboral de la Comunitat Valenciana, en data 27/09/2002, mediació prèvia a la comunicació formal de vaga que tindria, si és el cas, lloc els dies 21, 25, 28 i 31 d'octubre i 4, 8, 11 i 15 d'octubre de 2002 pels motius següents: ?desacord en la negociació del conveni col·lectiu en matèria d'increment salarial, jornada, excés d'hores extraordinàries, així com en els continguts socials i sindicals?. Després de diversos ajornaments finalitza la mediació entre les parts amb el resultat de ?sense acord- el dia 11.10.2002, havent comunicat formalment la vaga en data 11 d'octubre de 2002.
  
No obstant això, les parts continuen les seues negociacions. Els sindicats convocants porten a efecte la vaga sense que s'atenguen els servicis essencials decretats per la Direcció General de Treball i Seguretat Laboral de la Generalitat Valenciana.
  
El dia 5.11.2002 es registra novament davant del Tribunal d'Arbitratge Laboral sol·licitud de mediació prèvia a la comunicació formal de vaga per la part social negociadora, com a ampliació de la inicial vaga, i prevista per als dies 22, 25 i 26 de novembre; 2, 3, 4, 5, 9, 16 i 17 de desembre de 2002 i 10, 13, 14, 20, 21, 24 i 27 de gener de 2003, per idèntics motius que l'anterior. El dia 13 de novembre van finalitzar les negociacions davant el Tribunal d'Arbitratge Laboral amb el resultat de ?sense acord?. Esta ampliació de la vaga es va registrar en data 14 de novembre de 2002.
  
Paral·lelament, el director general de Treball i Seguretat Laboral de la Generalitat Valenciana es va oferir a mitjançar entre les parts en conflicte com a reforç a l'intent de solució de la controvèrsia, sense que s'aconseguira solucionar el conflicte després de diverses reunions amb les parts.
  
Els dies 22, 25 i 26 de novembre es va portar a terme la vaga sense que foren atesos els servicis essencials per a la comunitat decretats per l'Autoritat Laboral.
  
A última hora del dia 25 de novembre del present, representants de les parts implicades en el conflicte van aconseguir un preacord després de la mediació del director general de Treball i Seguretat Laboral de la Generalitat Valenciana. El mencionat preacord no va ser ratificat ni admés per l'assemblea de treballadors afectats que continuaren les mesures de pressió adoptades sense atenció als servicis essencials establits.
  
3. Els servicis mínims essencials mencionats en els paràgrafs anteriors i previstos per als dies en què es desenrotllava la vaga van ser decretats per l'Autoritat Laboral de la Comunitat Valenciana per mitjà de resolucions de la Conselleria d'Economia, Hisenda i Ocupació de dates 24 d'octubre i 20 de novembre d'enguany, davant la falta d'acord per a la seua concreció entre les representacions sindicals i empresarials afectades pel conflicte. Els dits servicis van ser fixats per considerar que el transport per carretera de viatgers en la província de Castelló és un servici essencial per als interessos generals de la comunitat, no sols per la seua importantísima incidència en l'economia general, sinó també i fonamentalment per la seua estreta vinculació a l'exercici de drets i llibertats dels ciutadans que gaudixen de la màxima protecció jurídica.
  
4. Les circumstàncies que han acompanyat al desenrotllament de les jornades de vaga, en especial el reiterat incompliment dels servicis essencials establits, han portat al Consell de la Generalitat Valenciana a acordar per mitjà d'Acord del Govern Valencià de 26 de novembre de 2002, apreciant la concurrència de les circumstàncies previstes en l'article 10.1 del Reial Decret-Llei 17/1977, un arbitratge obligatori per a la resolució del conflicte plantejat, per entendre que la situació suposava un agreujament dels perjudicis causats al conjunt de la societat i, especialment, als usuaris d'este tipus de transport i tenint en compte la impossibilitat d'arribar a acords negociats en la solució del conflicte i l'esgotament de les mesures recollides en l'ordenament jurídic per a la dita solució negociada. I per a això va designar àrbitre qui subscriu perquè resolguera en equitat els punts suscitats en el desenrotllament del conflicte, establint termini de cinc dies per a dictar el laude.
  
5. En compliment del requisit procedimental de prèvia audiència de les parts, l'àrbitre que subscriu i per a la seua major il·lustració, va mantindre reunions, una vegada designat i notificada la dita designació a les parts, amb cada un dels col·lectius interessats en el conflicte, sol·licitant-los la comunicació dels antecedents i de les argumentacions que s'estimaren oportunes.
  
Per la seua importància per a la resolució del present arbitratge en equitat, es va sol·licitar a les parts que es facilitara a l'àrbitre els extrems i detalls del preacord aconseguit per la mesa negociadora del conveni, finalment no ratificat per l'assemblea de treballadors afectats.
  
6. Quant a la seua fonamentació i base jurídica, l'adopció per part del Consell de la Generalitat Valenciana d'un arbitratge obligatori per a posar fi, en la mesura que es puga, al conflicte suscitat i restablir la pau social en el sector de transport de viatgers per carretera de la província de Castelló, troba el seu fonament en la concurrència, en el present cas, dels requisits establits en l'article 10 del RD Llei 17/1977, de 4 de març, sobre relacions de treball, oportuna i degudament interpretat pel Tribunal Constitucional en Sentència núm. 11/1981, de 8 d'abril, que en el seu fonament jurídic dinové considerara este arbitratge obligatori com ?mitjà idoni de solució possible en tan excepcionals casos- sempre que es garantisquen les condicions d'imparcialitat de l'àrbitre.
  
7. Respecte a les característiques addicionals del present arbitratge, cal assenyalar que es tracta d'un arbitratge en equitat. Açò significa que d'alguna manera, l'àrbitre ha de suplir la capacitat negociadora fracassada de les parts, la capacitat creadora de normes que correspon als agents socials en virtut de la seua autonomia col·lectiva. No obstant això, el laude no pot procedir a redactar l'articulat complet del nou conveni col·lectiu ni afrontar totes les qüestions implicades en la negociació d'este, moltes de les quals no han sigut tan sols abordades pels negociadors.
  
El laude no pot substituir totalment la funció negociadora de les parts, ni afrontar qüestions no abordades en la negociació, ni donar resposta a al·legacions genèriques no concretades. Ha de resoldre aquells punts respecte dels quals ha fracassat la negociació, tenint en compte la diversitat de postures de les parts que ha provocat el conflicte. Es tracta en definitiva de donar resposta als objectius de la vaga i, açò és molt important, a les qüestions concretes que en relació amb ells s'han suscitat en el desenrotllament d'esta i d'este procediment arbitral.
  
Queda per això a l'àrbitre la no fàcil tasca de presumir l'inexistent punt d'equilibri negociador sobre els punts efectivament controvertits i debatuts en el procés arbitral i els seus immediats antecedents, deixant la porta oberta perquè a través dels mecanismes de negociació i salvats els inicials obstacles es complete la labor negociadora de les parts.
  
Esta tasca arbitral exigix demanar de les parts la màxima informació oral i documental a fi de poder resoldre del mode més equitatiu possible, que en el present supòsit significa aproximar-se, en la mesura d'allò raonable i amb les limitacions pròpies de la figura d'un tercer alié, als interessos concurrents de les parts negociadores.
  
Durant el procés arbitral s'ha pogut constatar un progressiu acostament de les postures dels protagonistes en el camí negociador, plasmat en l'estreta discrepància final del preacord aconseguit i no ratificat en la reunió del passat dia 25 de novembre de 2002.
  
8. Nascut este laude a partir d'un procés negociador i adquirint l'eficàcia d'un conveni col·lectiu, deixa en vigor tot el contingut normatiu del conveni anterior, excepte aquelles matèries directament abordades per esta mateixa resolució. Açò conduïx a aconsellar que una vegada dictat, es procedisca a una refosa normativa que facilite un millor i més clar coneixement de la normativa sectorial aplicable.
  
De la mateixa manera, una vegada denunciada la finalització de la vigència del present laude, mentre no s'adopte un nou conveni, quedaran en vigor les seues clàusules normatives, és a dir, el mateix cos del laude.
  
9. Finalment, en atenció a la pau laboral que el laude i la seua correcta aplicació han de garantir, este àrbitre, des de la prudència i el respecte, es permet fer una última recomanació dirigida a les parts i a les autoritats públiques.
  
Als treballadors i sindicats perquè, sent conscient de la situació sociolaboral del col·lectiu de treballadors afectat, recuperen la normalitat en les activitats atallant l'espiral de tensió i restablint un adequat clima de diàleg.
  
Als empresaris afectats, per a la retirada i el cessament d'efectes de qualssevol sancions que s'hagen pogut adoptar legítimament amb fonament en els eventuals incompliments d'alguns treballadors que hagen tingut lloc durant el procés negociador i durant la vaga conseqüent.
  
A les autoritats públiques als efectes que si és jurídicament possible, eviten la imposició de sancions a les empreses per incompliments dels servicis essencials decretats dels quals difícilment són responsables.
  
A la vista de les consideracions anteriors, les postures de les parts i la seua evolució, he resolt:
  
I. Àmbit funcional
  
El present laude serà d'aplicació a totes les empreses i treballadors del sector de transport de viatgers per carretera i urbans de la província de Castelló.
  
II. Vigència
  
El present laude arbitral tindrà una vigència de tres anys, que comprendrà el període comprés entre l'1 de gener de 2002 i el 31 de desembre de 2004, per a acomodar-lo a l'acabament del procés de l'assimilació de l'antiguitat.
  
Entrarà en vigor l'endemà del seu dictat. No obstant això, les condicions econòmiques establides en ell tindran caràcter retroactiu des del dia 1 de gener de 2002. Llevat dels endarreriments corresponents a l'any 2002 que les empreses podran pagar en tres terminis, que hauran d'estar percebuts totalment abans del 28 de febrer de 2003.
  
Al terme de la seua vigència es prorrogarà d'any en any si no hi ha denúncia expressa d'alguna de les parts legitimades per a instar el corresponent conveni col·lectiu. La denúncia haurà de produir-se dins del termini de dos mesos anteriors al seu venciment o al de les seues respectives pròrrogues, si n'hi haguera.
  
Produïda la denúncia del laude i mentre no s'acorde un nou conveni col·lectiu que el substituïsca, quedarà en vigor el contingut normatiu del mateix.
  
No obstant el que disposen els paràgrafs anteriors i segons el que establix l'article 87 de l'Estatut dels Treballadors, en els termes establits en el títol III del dit text legal, les parts legitimades per a això podran adoptar un acord vàlid que substituïsca al present laude, que des d'aleshores quedarà sense vigència.
  
III. Retribucions
  
Les millores retributives que s'establixen atenen la revisió salarial per a cada un dels anys de vigència del laude.
  
Any 2002:
  
Des de l'1 de gener increment de 45 euros en el salari base en cada una de les 15 pagues.
  
Als conceptes d'hores extres i dietes fora de plaça se'ls aplicarà l'IPC real resultant a final d'any, i a compte un increment d'un 3%.
  
Els càlculs per a l'increment de 2002 es faran tenint en compte la taula de salaris de l'any 2001, sense que puga considerar-se taula definitiva ja que pot haver pronunciament jurisdiccional sobre el tema.
  
Any 2003:
  
Es garantix l'IPC real més un 1,10% sobre el salari base, pagant des de l'de enero l'IPC previst més 1 punt al salari base.
  
En la resta dels conceptes salarials, excepte dietes en plaça, es garantix l'IPC real més 1 punt.
  
Any 2004:
  
Els mateixos criteris que per a l'any 2003.
  
IV. Antiguitat
  
Es manté vigent el règim d'antiguitat establit en l'article 20 del Conveni Col·lectiu del Sector Transport de Viatgers per Carretera i Urbans de la Província de Castelló 2000-2001.
  
V. Incapacitat temporal
  
En els supòsits d'incapacitat temporal per accident de treball o malaltia professional es pagarà el 100% de la base reguladora des del primer dia.
  
VI. Refosa de l'articulat de la normativa aplicable
  
En la refosa a què s'al·ludix en el punt 8 dels antecedents del present laude s'incorporaran al conveni col·lectiu el laude arbitral d'àmbit nacional derivat del procés de substitució negociada de la derogada Ordenança Laboral per a les empreses de transport per carretera, pel que fa al subsector de transport de viatgers per carretera, en els capítols de classificació professional i règim disciplinari.
  
VII. Comissió paritària
  
Es constituïx una comissió paritària integrada per sis representants de cada una de les parts, empresarial i social, per a entendre, de manera preceptiva, totes aquelles qüestions de caràcter general referents a l'aplicació del present laude que li siguen sotmeses per qualsevol de les parts. Entendrà igualment de les propostes d'inaplicació del règim salarial que els interessats li puguen sotmetre.
  
Quan la Comissió Paritària no aconseguisca al seu si acords per a la solució dels conflictes a ella sotmesos en virtut del que preveu l'apartat anterior, les parts s'obliguen a acudir als procediments del Tribunal d'Arbitratge Laboral de la Comunitat Valenciana establits en el III Acord de Solució Extrajudicial de Conflictes Laborals de la Comunitat Valenciana i el seu Reglament de 9 de maig de 2001 (DOGV núm. 4070, de 23 d'agost de 2001).
  
De la mateixa manera s'acudirà als indicats procediments en els supòsits de conflictes col·lectius d'aplicació i interpretació d'este laude i qualssevol altres que afecten treballadors i empreses inclosos en el seu àmbit d'aplicació.
  
VIII. Clàusula final
  
Excepte les previsions establides en el present laude que li puguen afectar, es manté vigent en el seu contingut normatiu el Conveni Col·lectiu del Sector de Transport de Viatgers per Carretera de la Província de Castelló amb vigència per als anys 2000 i 2001.